วัชระ เหน็บ ปรเมศวร์ รองอธิบดีอัยการ ไม่เคยวิพากษ์ รบ.แม้ว-ปู
วัชระ เพชรทอง อดีตส.ส.พรรคประชาธิปัตย์ เหน็บ ปรเมศวร์ ไม่เคยวิพากษ์ แม้ว-ปู สมัยเป็นรัฐบาลใช้อำนาจละเมิดหลักกฎหมาย ตะเพิด ปึ้ง ให้ทบทวนตัวเอง เคยเปิดเผยงบฯที่ปูใช้ไปทัวร์ต่างประเทศหรือไม่ ,วันที่ 7 ต.ค. นายวัชระ เพชรทอง อดีตส.ส.พรรคประชาธิปัตย์ กล่าวถึงกรณีอัยการสูงสุด มีคำสั่งย้ายนายปรเมศวร์ อินทรชุมนุม รองอธิบดีอัยการสำนักงานคดีอาญา ไปเป็นรองอธิบดีอัยการสำนักงานชี้ขาดคดี หลังโพสต์เฟซบุ๊ก สนับสนุนนายเรืองไกร ลีกิจวัฒนะ และนายศรีสุวรรณ จรรยา ว่า ทำหน้าที่พลเมืองดี และพาดพิงถึงตระกูลจันทร์โอชานั้น ว่า เป็นวัฒนธรรมปกติของข้าราชการไทยที่เอาใจนาย ไม่ว่ายุคใด อัยการผู้ทำหน้าที่ทนายแผ่นดิน ที่กล้าวิพากษ์วิจารณ์ผู้มีอำนาจควรได้รับการส่งเสริมในฐานะไม่นิ่งดูดายต่อความเป็นไปของบ้านเมือง แต่น่าเสียดายที่ นายปรเมศวร์ ไม่ได้วิพากษ์วิจารณ์รัฐบาลทักษิณและรัฐบาลยิ่งลักษณ์ที่ใช้อำนาจละเมิดหลักฎหมาย หรือ หลักมนุษยธรรมเลยแม้แต่ครั้งเดียว โดยเฉพาะการใช้อำนาจของอดีตอัยการสูงสุดเอื้อประโยชน์ต่อคดีของนายทักษิณ หรือ กลุ่มคนเสื้อแดง,หากนายปรเมศวร์ ระบุถึง นายศรีสุวรรณ ว่า เป็นพลเมืองดี ตนพอรับฟังได้ แต่นายเรืองไกรนั้น ตนไม่แน่ใจ เพราะถ้าเป็นพลเมืองดีจริงคงไม่ไปร้องเท็จ หรือให้การเท็จต่อคณะกรรมการการเลือกตั้ง (กกต.) กล่าวหาว่าตนและนายศุภชัย ศรีหล้า อดีตประธานคณะกรรมาธิการ (กมธ.) การพัฒนาการเมือง สภาผู้แทนราษฎร ว่า แอบอ้างใช้ กมธ. เรียกนายธาริต เพ็งดิษฐ์ อธิบดีกรมสอบสวนคดีพิเศษ (ดีเอสไอ) ไปชี้แจงกรณีชายชุดดำใช้อาวุธสงครามในเหตุการณ์ 10 เม.ย.53 ดังนั้น ในองค์กรของอัยการ สำนักงานตำรวจแห่งชาติ หรือ ดีเอสไอ ที่มีเสื้อแดงแอบแฝงอยู่จำนวนไม่น้อย เป็นหน้าที่ของ พล.อ.ประยุทธ์ จันทร์โอชา นายกฯ และหัวหน้าคสช. ต้องปรับทัศนคติให้ข้าราชการมีความเป็นกลางทางการเมือง และเป็นข้าราชการที่ดี มีคุณธรรม ทำงานตามหน้าที่ นายวัชระกล่าว,นายวัชระ ยังกล่าวถึง กรณีนายสุรพงษ์ โตวิจักษณ์ชัยกุล อดีต รมว.ต่างประเทศ ที่เรียกร้องให้ทุกฝ่ายปกป้องเงินแผ่นดิน เงินจากภาษีราษฎร และให้ยึดหลักสิทธิมนุษยชน ธรรมาภิบาล นิติรัฐ นิติธรรม เพื่อประโยชน์ของบ้านเมืองและความโปร่งใสของสังคมนั้น ก็เป็นเพียงคำพูดที่โก้หรู เพราะสิ่งที่นายสุรพงษ์ พูด รัฐบาลทักษิณและรัฐบาลยิ่งลักษณ์ ทำในสิ่งที่ตรงกันข้ามกับที่นายสุรพงษ์ กล่าวมาทั้งสิ้น และนายสุรพงษ์เอง ก็เป็นคนปกป้องรัฐบาลยิ่งลักษณ์ในทุกเรื่อง และไม่เคยเปิดเผยรายจ่ายการเดินทางไปเยือนต่างประเทศทั้งหมดของ น.ส.ยิ่งลักษณ์ ในขณะที่เป็นนายกฯเลยว่า แต่ละครั้งใช้เงินเท่าไร และรวมแล้วใช้เงินภาษีอากรของประชาชนในการไปทัวร์ต่างประเทศกี่ร้อยล้านบาท ถามว่า เคยทบทวนพฤติกรรมตัวเองหรือไม่ ว่า อาจเป็นคนหนึ่งที่สนับสนุนให้เกิดปัญหาขึ้นในบ้านเมืองจนถึงทุกวันนี้
วัชระ เพชรทอง อดีตส.ส.พรรคประชาธิปัตย์ เหน็บ ปรเมศวร์ ไม่เคยวิพากษ์ แม้ว-ปู สมัยเป็นรัฐบาลใช้อำนาจละเมิดหลักฎหมาย  ตะเพิด ปึ้ง ให้ทบทวนตัวเอง เคย เปิดเผยงบฯที่ปูใช้ไปทัวร์ต่างประเทศ หรือไม่ 
วัชระ,ไม่เคยวิพากษ์,รัฐบาลแม้ว-ปู,งบไปต่างประเทศ,ยิ่งลักษณ์,วัชระ เพชรทอง,อดีตส.ส.พรรคประชาธิปัตย์,อัยการสูงสุด,ปรเมศวร์ อินทรชุมนุม,รองอธิบดีอัยการสำนักงานคดีอาญา,เรืองไกร ลีกิจวัฒนะ,ศรีสุวรรณ จรรยา